hotchpotch/miracl-hf-unified huggingface dataset:
ইস্টম্যান কোডাক
ইস্টম্যান কোডাক কোম্পানি() সাধারণভাবে কোডাক নামে পরিচিত। রোচেস্টার, নিউইর্য়কে অবস্থিত এই কোম্পানি চিত্রগ্রাহক যন্ত্র ও উপকরণ নির্মাণের জন্য বিখ্যাত। ১৮৮৯ সালে জর্জ ইস্টম্যান এই কোম্পানি প্রতিষ্ঠা করেন। বিখ্যাত এই কোম্পানি "ফটোগ্রাফিক ফিল্ম" নির্মাণের জন্য প্রখ্যাত।
১৮৮০ সালে জর্জ ইস্টম্যান একটি স্পুলের চারপাশে একটি ফিল্ম জড়িয়ে প্রথম পরীক্ষা চালান৷ ১৮৯২ সালে নিউ ইয়র্কের রচেস্টারের বাজারে তিনি নিয়ে আসেন ইস্টম্যান কোডাক ফিল্ম৷ এই ফিল্ম বিক্রির জন্য কোম্পানি খুব কম মূল্যে বাজারে ছাড়ে বিশেষ ধরনের ক্যামেরা— নাম 'কোডাক ব্রাউনি'৷
জর্জ ইস্টম্যানের মাতা কোডাক শব্দটি উদ্ভাবন করেন।
কোডাকের বিভিন্ন বিজ্ঞাপনের মধ্যে অন্যতম হল ,‘আপনি শুধু শাটার টিপুন, বাকি কাজ আমাদের!'৷ বিজ্ঞাপনের এই বার্তা লুফে নিয়েছিল গোটা বিশ্বের কোটি কোটি মানুষ৷
ফিল্ম এবং ক্যামেরার পাশাপাশি, প্রজেক্টর, হোম ভিডিও এবং আট মিলিমিটার মুভি প্রজেক্টর তৈরিও শুরু হয়৷ এরপর বাজারে আসে আরেক ধরনের বিজ্ঞাপন— ‘কোডাক মোমেন্ট'৷ আনন্দঘন প্রতিটি মুহূর্তের নাম হয়ে যায় কোডাক মুহূর্ত৷
১৯৮০'র দশকে সাফল্যের একেবারে তুঙ্গ মূহূর্তে কোডাকের কর্মীসংখ্যা ছিল প্রায় দেড় লাখের মত৷ ১৯৬০-এর দশকে মার্কিন মহাকাশ সংস্থা ন্যাসার চন্দ্র প্রদক্ষিণকারী যানগুলো কোডাক ফিল্মেই ধরে আনে চন্দ্রপৃষ্ঠের প্রথম কিছু ছবি৷ চাঁদে হেঁটেছিলেন প্রথম যে-নভোচারীরা, তারা জুতোর বাক্স সাইজের কোডাক ক্যামেরা দিয়ে তুলেছিলেন তাদের ঐতিহাসিক মহাকাশযাত্রার বিরল ছবি৷
শুধু তাই নয়, হলিউডের অসংখ্য ছবি নির্মাণেও কোডাকের ভূমিকা ছিল অনস্বীকার্য৷ ‘বেস্ট পিকচার্স'-এর তালিকায় ৯টি অস্কার জিতেছে কোডাক৷ সবই ছিল বৈজ্ঞানিক ও প্রাযুক্তিক উদ্ভাবনার স্বীকৃতি৷
জর্জ ইস্টম্যান
জর্জ ইস্টম্যান (ইংরেজি:George Eastman, জন্ম: ১২জুলাই ১৮৫৪- মৃত্যু ১৪ মার্চ ১৯৩২) একজন আমেরিকান উদ্ভাবক ও ব্যাবসায়িক উদ্যোক্তা। তিনি ইস্টম্যান কোডাক নামের কোম্পানি প্রতিষ্ঠা করেন।
ভারতীয় মহাকাশ বিজ্ঞান ও প্রযুক্তি সংস্থা
ভারতীয় মহাকাশ বিজ্ঞান ও প্রযুক্তি সংস্থা (ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি বা আইআইএসটি) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন।
ক্যাভেন্ডিশ ল্যাবরেটরি
ক্যাভেন্ডিশ ল্যাবরেটরি (), ১৮৭৪ খ্রিস্টাব্দে কেমব্রিজ বিশ্ববিদ্যালয়ের ভৌত বিজ্ঞান বিভাগের অঙ্গ হিসাবে প্রতিষ্ঠা করা হয়। এটি কার্যত এই বিশ্ববিদ্যালয়ের পদার্থ বিজ্ঞান বিভাগ। বিশ্ববিদ্যালয়ের তদানিন্তন আচার্য উইলিয়াম ক্যাভেন্ডিশ-এর উদার আর্থিক সহায়তায় এবং প্রথম ক্যাভেন্ডিশ অধ্যাপক জেইমস ক্লার্ক ম্যাক্সওয়েলের উদ্যোগে এটির প্রতিষ্ঠা সম্ভব হয়। পদার্থ বিজ্ঞানের নানা শাখা-উপশাখায় উচ্চ পর্যায়ের গবেষণার জন্য এই গবেষণাগারকে ক্রমাগত উন্নত করা হয়।
এই ল্যাবরেটরিতে গবেষণা করেছেন এমন ২৯ জন পদার্থবিজ্ঞানী অদ্যাবধি নোবেল পুরস্কার লাভ করেছেন।
রপ্তানী শুল্ক
রপ্তানী শুল্ক () একপ্রকার কর যা সরকার কর্তৃক দেশের আন্তর্জাতিক বাণিজ্য পর্যায়ে আরোপ করা হয়। রপ্তানী শুল্ক একটি পরোক্ষ কর যা দেশের রপ্তানী সামগ্রীর ওপর আরোপ ও আদায় করা হয়। দেশের আমদানী পণ্যের ওপর আরোপকৃত করের নাম আমদানী শুল্ক। রপ্তানী শুল্ক দুই প্রকারে আদায় করা হয়। অধিকাংশ ক্ষেত্রে রপ্তানী চালানের মূল্যের ভিত্তিতে একটি নির্দ্দিষ্ট হারে যে শুল্ক আদায় করা হয় যাকে বলা হয় মূল্যভিত্তিক শুল্ক। অপর পক্ষে কোনো কোনো পণ্য, যেমন: মদ্যজাতীয় পণ্যের ক্ষেত্রে, পরিমাণভিত্তিক শুল্ক আদায় করা হয়ে থাকে।
বাংলাদেশের মতো অনুন্নত দেশের সামগ্রিক কর কাঠামোতে রপ্তানী শুল্কের গুরুত্ব নগণ্য। দেশের রপ্তানী প্রবৃদ্ধির স্বার্থে অধিকাংশ রপ্তানী পণ্যের ওপর আরোপনীয় রপ্তানী শুল্ক মওকুফ করা হয়ে থাকে।
আমদানী শুল্ক
আমদানী শুল্ক এক প্রকার কর যা সরকার কর্তৃক দেশের আন্তর্জাতিক বাণিজ্য পর্যায়ে আরোপ করা হয়। আমদানী শুল্ক একটি পরোক্ষ কর যা দেশের আমদানী সামগ্রীর ওপর আরোপ ও আদায় করা হয়। দেশের রপ্তানী পণ্যের ওপর আরোপকৃত করের নাম রপ্তানী শুল্ক। আমদানী শুল্ক দুই প্রকারে আদায় করা হয়। অধিকাংশ ক্ষেত্রে আমদানী চালানের মূল্যের ভিত্তিতে একটি নির্দ্দিষ্ট হারে যে শুল্ক আদায় করা হয় যাকে বলা হয় মূল্যভিত্তিক শুল্ক। অপর পক্ষে কোন-কোন পণ্য – যেমন মদ্য জাতীয় পণ্যের ক্ষেত্রে – পরিমাণভিত্তিক শুল্ক আদায় করা হয়ে থাকে। ইসলামের খলিফা উমরের (রাঃ) আমলে সর্বপ্রথম আমদানী শুল্ক প্রবর্তন করা হয়। ১০ শতাংশ হারে আদায় করা হতো বিধায় আরবীতে এর নাম ছিল আশুরা।
দেশের উন্নয়নের অবস্থা কী তা ঐ দেশের কর ব্যবস্থায় আমদানী শুল্কের গুরুত্ব থেকে অণুধাবন করা যায়। সাধারণত দেখা যায় উন্নত দেশসমূহে মোট করের আমদানী শুল্কের গুরুত্ব সামান্য। আবার বাংলাদেশের মতো অণুন্নত দেশে সামগ্রিক কর কাঠামোতে আমদানী শুল্কের গুরুত্ব অধিক।
আবগারী শুল্ক
আবগারী শুল্ক এক প্রকার পরোক্ষ কর যা দেশজ উৎপাদনের ওপর আদায় করা হয়ে থাকে। দেশের অভ্যন্তরে উৎপাদিত পণ্য কারখানা থেকে খালাসের সময় এই শুল্ক আদায় করা হয়। বাংলাদেশে আবগারী ও লবণ আইন ১৯৪৪-এর আওতায় আবগারী শুল্ক আদায় করা হয়ে থাকে। জাতীয় সংসদে বিভিন্ন পণ্যের ওপর আরোপণীয় আবগারী শুল্ক হার নির্ধারণ করা হয়। পরবর্তীতে জাতীয় রাজস্ব বোর্ড বিধি প্রণয়নের মাধ্যমে আদায়যোগ‌্য তথা কার্যকর শুল্কহার নিরূপণ করে। বাংলাদেশে ১৯৯১ খ্রিস্টাব্দে মূল্য সংযোজন কর ব্যবস্থা প্রবর্তিত হয় এবং পর্যায়ক্রমে অধিকাংশ পণ্যের ওপর আবগারী শুল্ক রহিত করে মূল্য সংযোজন কর আরোপ করা হয়। বর্তমানে গুটিকয়েক পণ্য ও কৃত্যের দেশজ উৎপাদন ও সরবরাহের ওপর আবগারী শুল্ক ধার্য আছে।
জাতীয় বাজেট
জাতীয় বাজেট বাংলাদেশ সরকার প্রণীত একটি বার্ষিক দলিল যাতে রাষ্ট্রের সাংবাৎসরিক আয়-ব্যয়ের পরিকল্পনা প্রকাশ করা হয়। বাজেট ইংরেজী শব্দ যার ব্যুৎপত্তিগত অর্থ "থলে" বা ইংরেজীতে Bag। অতীতে থলেতে ভ'রে এটি আইন সভা বা সংসদে আনা হতো বলে এই দলিলটি 'বাজেট' নামে অভিহিত হয়ে আসছে। জাতীয় বাজেটের মূল অংশ দুটি । প্রথম অংশ রাজস্ব আদায় সংক্রান্ত। এই অংশে সরকারের রাজস্ব ব্যবস্থা ও আদায় সংক্রান্ত প্রস্তবসমূহ বিবৃত থাকে দ্বিতীয় অংশে থাকে সরকারী ব্যয়ের প্রস্তাব সমূহ। প্রতি বৎসর একটি আইনপ্রস্তাব বা "বিল" আকারে জাতীয় বাজেট জাতীয় সংসদে উত্থাপন করা হয়। একে বলা হয় অর্থ বিল। সংসদ সদস্যরা অনুমোদনের পর এটি আইনে পরিণত হয়। বাংলাদেশে জাতীয় রাজস্ব বোর্ড রাজস্ব প্রস্তাবসমূহ প্রণয়ন করে এবং অর্থ বিভাগ ব্যয় প্রস্তাবসমূহ প্রণয়ন করে। বাংলাদেশে প্রতি বৎসর জুন মাসে জাতীয় বাজেট প্রণয়ন করা হয় এবং অনুমোদনের পর তা পরবর্তী অর্থবৎসরের জন্য কার্যকর হয়। । দেশের অর্থ মন্ত্রী জাতীয় সংসদের অর্থ বিল পেশ করেন।
বাংলাদেশের বাজেট প্রণয়ন করা হয় ১২ মাসের জন্য যা চলতি বছরের ১লা জুলাই থেকে পরবর্তী বৎসরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল ক্যাবিনেট সভায় বিবেচনা ও অনুমোদন করা হয়।
বর্তমানে কার্যকর বাজেট বাংলাদেশের ৪৫তম বাজেট যা ২০১৬-২০১৭ অর্থবৎসরের জন্য কার্যকর। এতে সরকারের ব্যয়ের লক্ষ্যমাত্রা ধার্য করা হয়েছে ৩ লাখ ৪০ হাজার ৬০৫ কোটি টাকা।
ফরাসি শব্দ Boudgette থেকে বাজেট শব্দের উৎপত্তি [নতুন বিশ্ব]। বলা হয়ে থাকে ১৭৩৩ সালে যুক্তরাজ্যে সর্বপ্রথম বাজেট দেওয়া হয়। স্বাধীন বাংলাদেশের প্রথম বাজেট পেশ করেন তখনকার সময়ের অর্থমন্ত্রী তাজউদ্দিন আহমদ ৩০ জুন ১৯৭২ খ্রিঃ তারিখে। বাংলাদেশের রাষ্ট্রপতি হিসেবে বাজেট পেশ করেন রাষ্ট্রপতি জিয়াউর রহমান।
বাংলাদেশের বাজেট প্রণয়ন করা হয় ১২ মাসের জন্য যা চলতি বছরের ১লা জুলাই থেকে পরবর্তী বৎসরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল ক্যাবিনেট সভায় বিবেচনা ও অনুমোদন করা হয়।
২০১৬-১৭ অর্থবৎসরের বাজেট ২ জুন ২০১৬ খ্রিঃ তারিখে ঘোষণা করা হয়। এতে ব্যয়ের লক্ষ্য ৩ লাখ ৪০ হাজার ৬০৫ কোটি টাকা নির্ধারণ করা হয়েছে যার মধ্যে বার্ষিক উন্নয়ন খাতের ব্যয় প্রাক্কলন ১ লাখ ১০ হাজার ৭শত কোটি টাকা। রাজস্ব আয়ের লক্ষ্য ২ লাখ ৪২ হাজার ৭৪২ কোটি টাকা নির্ধারণ করা হয়েছে যার মধ্যে জাতীয় রাজস্ব বোর্ডের মাধ্যমে আদায়ের প্রাক্কলন ধরা হয়েছে ২ লাখ ৩ হাজার ১৫২ কোটি টাকা এবং অন্যান্য সূত্র থেকে আদায়ের প্রাক্কলন করা হয়েছে ৩৯ হাজার ৬শ’ কোটি টাকা।
জাতীয় সংসদে বাজেট পেশ কালে অর্থমন্ত্রী অবহিত করেন যে ২০১৬-১৭ অর্থবৎসরে মুদ্রাস্ফীতির প্রাক্কলন ৫.৮ শতাংশ এবং জাতীয় অর্থনীতির (জিডিপি) প্রবৃদ্ধির বাৎসরিক হার দাঁড়াবে ৭.২ শতাংশ। ৩০শে জুন ২০১৬ খ্রিঃ তারিখে বাংলাদেশের জাতীয় সংসদ এই বাজেট অনুমোদন করে।
মূল্য সংযোজন কর
মূল্য সংযোজন কর (, বা VAT), সংক্ষেপে মূসক, বিংশ শতাব্দীতে উদ্ভাবিত একটি আধুনিক কর যা যেকোনো ব্যবসায়ের মাধ্যমে সৃষ্ট মূল্য সংযোজনের ওপর আরোপ করা হয়ে থাকে। দেশীয় পণ্য উৎপাদন, বিপণন ও বিক্রয়, বিদেশী পণ্য আমদানী ও রপ্তানী, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সকল ক্ষেত্রে মূল্য রপ্তানী কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারী শুল্ক, বিক্রয় কর ইত্যাদির প্রয়োজনীয়তা দূর হয়েছে।
আদর্শ মূসক ব্যবস্হার বৈশিষ্ট্য
ক) করযোগ্য পণ্য সরবরাহ ও সেবা প্রদানের প্রত্যেক পর্যায়ে অর্জিত মূল্য সংযোজনের (Added Value) উপর কর আরোপ ও আদায় করা হয় বিধায় মূসক একটি হিসাব ভিওিক এবং করের পৌন:পুনিকতা মুক্ত ব্যবস্হা।
খ) এ কর ব্যবস্হা প্রধানত এক হার বিশিষ্ট (single rated)।
গ) করযোগ্য পণ্য বা সেবা সরবরাহের প্রতিটি স্তরে প্রকৃত মূল্য সংযোজনের উপর কর আদায় নিশ্চিতকল্পে এ কর ব্যবস্হায় ভিওিমূল্য হিসবে ইনভয়েস ভিওিক বিনিময় মূল্য Transaction price তথা বাজারমূল্যকে ব্যবহার করা হয়।
ঘ) এতে ট্যারিফ মূল্য বা সংকুচিত ভিওিমূল্যের কোন স্বীকৃতি নেই।
ঙ) এ করের ভার বা বোঝা চূড়ান্তভাবে চূড়ান্ত ভোক্তা বহন করে বিধায় একে ভোক্তাকর ব্যবস্হা বলা হয়।
চ) এ কর ব্যবস্হায় ছোট ব্যবসায়ীদের করের আওতামুক্ত রাখা হয় অথবা টার্নওভার কর নামে অতি সামান্য কর হারের অধীন করা হয়।
বাংলাদেশে ১৯৯১ খ্রিস্টাব্দে প্রথম মূল্য সংযোজন কর ব্যবস্থা প্রবর্তন করা হয়। প্রথমে অল্প কিছু পণ্যের স্থানীয় উৎপাদন ওপর মূসক আরোপ করা হয়েছিল। পর্যায়ক্রমে অধিকাংশ পণ্য এবং বেশ কিছু সেবা-পরিষেবা, আমদানী, পাইকারী ও খুচরা বিক্রয় প্রভৃতি মূল্য সংযোজন করের আওতায় আনা হয়েছে। কালক্রমে মূসক সরকারের কর রাজস্ব, এর অন্যকম প্রধান উৎস হয়ে দাঁড়িয়েছে। জাতীয় রাজস্ব বোর্ড মূল্য সংযোজন করের হার নির্ধারণ এবং এর আদায় ও ব্যবস্থাপনা সংক্রান্ত নীতিমালা প্রণয়নের দায়িত্বে নিযুক্ত।
সজনীকান্ত দাস
সজনীকান্ত দাস বিংশ শতাব্দীর প্রথম ভাগের বাংলা সাহিত্য আন্দোলনের অন্যতম প্রধান ব্যক্তিত্ব। সাহিত্যের প্রায় সকল শাখায় তাঁর অবাধ বিচরণ ছিল। শনিবারের চিঠি পত্রিকার সম্পাদক হিসেবে তার প্রধান পরিচিতি হিসাবে তীব্র অথচ হাস্যরসাত্মক সমালোচনার মাধ্যমে তিনি সমকালীন সাহিত্য কর্মকাণ্ডে বিশেষ প্রাণসঞ্চার করছিলেন। ১৯৪৬তে প্রকাশিত সজনীকান্ত বিরচিত "বাঙ্গালা গদ্যের প্রথম যুগ" বাংলা সাহিত্যের ইতিহাসে অন্যতম প্রধান সংযোজন।
সজনীকান্ত দাস জন্ম ১৯০০ সালের ২৫ আগস্ট বর্ধমান জেলার বেতালবন গ্রামে।কোলকাতায় লেখাপড়া করেন।
‘প্রবাসী’ পত্রিকার সঙ্গে যুক্ত ছিলেন এবং সেখানে চাকরিও নেন।
"শনিবারের চিঠি" ছাড়াও তিনি বঙ্গশ্রী, শারদীয়া আনন্দবাজার পত্রিকা, অলকা, বঙ্গীয়-পরিষৎ-পত্রিকা প্রভৃতি পত্রিকা সম্পাদনা করেছেন। এছাড়াও চিত্রলেখা, বিজলী, যুগবাণী, নূতন পত্রিকা, যুগান্তর প্রভৃতি পত্রিকার প্রকাশনায় তাঁর বড়ো ভূমিকা ছিলো। শনিবারের চিঠি’র জন্মলগ্ন থেকেই তিনি পত্রিকাটির সঙ্গে যুক্ত ছিলেন। মাঝে মাঝে সম্পাদক হিসেবে দায়িত্ব পালন করেছেন। তবে শনিবারের চিঠি’র সঙ্গেই সজনীকান্ত দাসের নাম ওতপ্রোত ; সজনীকান্তের শ্রেষ্ঠ কীর্তিই "শনিবারের চিঠি"।
কবি হিসাবে তিনি আধুনিক ছিলেন এ কথা বলা যাবে না। তাঁর কবিতার চারটি পংক্তি নিম্নরূপ: 
অন্ধকার আবরণ বিদুরি বিজ্ঞন-শলাকায়
সুনিপূণ হস্ত যাঁর প্রকাশিল নব সূর্ষালোক---
লভি নয়নের জ্যোতি তাঁর প্রতি নতি মোর ধায়,
অবারিত দৃষ্টি মোর দিনে দিনে দূরগামী হোক |
তাঁর প্রকাশিত গ্রন্থের সংখ্যা ষাটের অধিক। সজনীকান্তের কবিতাগ্রন্থ এগারোটি । এগুলো হলেো:
হাও আই মেট ইওর মাদার
হাও আই মেট ইওর মাদার () হচ্ছে একটি মার্কিন সিটকম। ২০০৫ সালের ১৯ সেপ্টেম্বর থেকে সিবিএস নেটওয়ার্কে শুরু হওয়া এই ধারাবাহিকটি তৈরি করেছেন ক্রেইগ থমাস ও কার্টার বেইস, এবং এটি পরিচলনা করেন প্যামেলা ফ্রাইম্যান।
সিটকমটির কাহিনী গড়ে উঠেছে একটি অতীতস্মৃতি বিবরণকে কেন্দ্র করে, যেখানে টেড মোসবি (জশ র‍্যাড্নর) ২০৩০ সালে তার পুত্র ও কন্যাকে তার অতীতের গল্প শোনাচ্ছে (বব স্যাগেট) হিসেবে) যে, সে কীভাবে তাদের মায়ের সাথে পরিচিত হয়েছিলো। উল্লেখ্য, ধারাবাহিকটির নামও সেটিই নির্দেশ করছে। এই গল্প বলার সাথে সাথে টেডের অতীত জীবনের কিছু বন্ধুর কথা বিস্তারিতভাবে আসে, যাদের মধ্যে আছে মার্শাল এরিকসেন (জ্যাসন সেগেল), রবিন শেরব্যাটস্কি (কোবি স্মালডার্স), লিলি অল্ড্রিন (অ্যালিসন হ্যানিগান) এবং বার্নি স্টিনসন (নিল প্যাট্রিক হ্যারিস)।
"হাও আই মেট ইওর মাদার" ব্যাবসায়িক ও সমালোচক উভয় দৃষ্টিকোণ থেকেই একটি সফল ধারাবাহিক। এটি টানা পাঁচবার এমি পুরস্কার জয় করেছে। এছাড়াও ২০০৯ সালে এটি ‘অসাধারণ কমেডি ধারাবাহিক’-এর জন্য মনোনয়ন লাভ করে।
ধারাবাহিকটির সপ্তম মৌসুম ঘোষণা করা হয়েছিলো ২০১১-এর মার্চে, এবং ২০১১-এর ১৯ সেপ্টেম্বর মৌসুমটির পর্বগুলো প্রচার শুরুর সাথে সাথে এটির অষ্টম মৌসুম তৈরির ঘোষণা আসে। ২০১২ সালে "হাও আই মেট ইওর মাদার" সেরা টিভি নেটওয়ার্ক কমেডি বিভাগে পিপল’স চয়েজ পুরস্কার লাভ করে, এবং নিল প্যাট্রিক হ্যারিস সেটা পুরুষ কমেডি অভিনেতার পুরস্কার লাভ করেন। ২০১২ সালের ১২ জানুয়ারি এই পুরস্কার ঘোষণা করা হয়।
নেতাজি সুভাষ ইনস্টিটিউট অফ টেকনোলজি
নেতাজি সুভাষ ইনস্টিটিউট অফ টেকনোলজি বা এনএসআইটি ভারতের রাজধানী নতুন দিল্লি শহরের একটি অন্যতম প্রধান ইঞ্জিনিয়ারিং কলেজ। এই কলেজের আগেকার নাম ছিল দিল্লি ইনস্টিটিউট অফ টেকনোলজি। এটি দিল্লি সরকারের একটি স্বশাসিত সংস্থা। আগে এটি ছিল দিল্লি বিশ্ববিদ্যালয়ের প্রযুক্তি অনুষদ এবং ওই বিশ্ববিদ্যালয়ের অধীনে একটি ইঞ্জিনিয়ারিং কলেজ।
২০০৯ সাল পর্যন্ত, এনএসআইটি ও দিল্লি কলেজ অফ ইঞ্জিনিয়ারিঙের ভর্তিপ্রক্রিয়া ও সিলেবাস দিল্লি বিশ্ববিদ্যালয়ের প্রযুক্তি অনুষদের নির্দেশ অনুযায়ী একই ছিল। দিল্লি কলেজ অফ ইঞ্জিনিয়ারিংকে বিশ্ববিদ্যালয় স্তরে উন্নীত করা হলে, এনএসআইটি দিল্লি বিশ্ববিদ্যালয়ের একমাত্র ইঞ্জিনিয়ারিং কলেজে পরিণত হয়।
ইন্ডিয়া টুডে, আউটলুক, ডেটাকোয়েস্ট-ন্যাসকম ইত্যাদি সংস্থার ইঞ্জিনিয়ারিং শিক্ষা সমীক্ষা অনুসারে, এনএসআইটি ভারতের প্রথম দশটি ইঞ্জিনিয়ারিং কলেজের একটি।
দ্বিজাতি তত্ত্ব
দ্বিজাতি তত্ত্ব (, Devanagari: दो क़ौमी नज़रिया, "do qaumi nazariya") হল এমন একটি মতাদর্শ যেখানে ভারতীয় উপমহাদেশের মুসলমানদের প্রথমিকভাবে কেবলমাত্র তাদের ধর্মের মাধ্যমে চিহ্নিত করা হয়েছে। এর মাধ্যমে ভারতীয় মুসলমান এবং হিন্দু দুটি স্বতন্ত্র জাতীয়তার পরিচয় দেয়া হয়েছে, এবং যেখানে ভাষা, বর্ণ এবং অন্যান্য বৈশিষ্টের তুলনায় ধর্মকে বেশি প্রধান্য দেয়া হয়েছে। পাকিস্তান আন্দোলন এবং ১৯৪৭ সালে ভারত বিভাগের অন্যতম কারণ ছিলো এই দ্বিজাতি তত্ত্ব। ভারতীয় মুসলমানদের ক্ষেত্রে ধর্মকে জাতীয়তাবাদের ভিত্তি হিসাবে ব্যবহার করার ব্যাপারটি, ভারতের অনেক হিন্দু জাতীয়তাবাদী সংগঠনের জন্য একটি অনুপ্রেরণার উৎস ছিল। এর ফলে ভারতীয় মুসলমানদের অভারতীয় বিদেশি হিসাবে সজ্ঞায়িত করা হয় এবং আইনত ভারত একটি হিন্দু রাষ্ট্রে পরিণত হয়। মুসলমানরা ভারতে নির্বাসিত হিসাবে চিহ্নিত করা হয়। এবং ইসলাম ধর্মে রূপান্তরে একরকম নিষেধাজ্ঞা আরোপ করা হয় এবং হিন্দু ধর্মে ধর্মান্তর এবং হিন্দু ধর্মগ্রহনে উৎসাহিত করা হয়।
সর্বদলীয় কেন্দ্রীয় রাষ্ট্রভাষা কর্মী পরিষদ
সর্বদলীয় কেন্দ্রীয় রাষ্ট্রভাষা সংগ্রাম পরিষদ বাংলা ভাষা আন্দোলনের সময় পূর্ব বাংলার একটি প্রথম সারির রাজনৈতিক দল ছিল। ১৯৫২ সালের ৩১ জানুয়ারিতে ঢাকা বিশ্ব বিদ্যালয়ের বার লাইব্রেরি হলে একটি সভায় এই দল গঠন করা হয়। এখানে সভাপতি ছিলেন মওলানা আবদুল হামিদ খান ভাসানী। বাংলা ভাষা আরবি বর্ণমালার মাধ্যমে লেখার প্রস্তাব দেয়া হয়েছিল পাকিস্তান সরকারের পক্ষ থেকে। এই সভায় এই প্রস্তাবের তীব্র বিরোধিতা করা হয়। এই সভাতেই ৪০ সদস্যের "সর্বদলীয় কেন্দ্রীয় রাষ্ট্রভাষা সংগ্রাম পরিষদ" গঠন করা হয়। ২১শে ফেব্রুয়ারীতে বিক্ষোভ সমাবেশ ও র‌্যালী করার সিদ্ধান্ত নেয়া হয়েছিল এই কমিটির পক্ষ থেকে।
সুভাষ ব্রিগেড
সুভাষ বিগ্রেড বা ১ নং গেরিলা রেজিমেন্ট আজাদ হিন্দ ফৌজের একটি ইউনিট। ১৯৪৩ সালে এই ইউনিট গঠিত হয়। আজাদ হিন্দ বাহিনীর সুপ্রিম কম্যান্ডার নেতাজি সুভাষচন্দ্র বসুর নামানুসারে বেসরকারিভাবে এই ব্রিগেডের নাম রাখা হয়েছিল সুভাষ ব্রিগেড। আজাদ হিন্দ ফৌজের সঙ্গে ব্রিটিশ সরকারের কোহিমা যুদ্ধের সময় সুভাষ ব্রিগেড আজাদ ব্রিগেড, গান্ধী ব্রিগেড ও নেহেরু ব্রিগেডের সঙ্গে বীরবিক্রমে যুদ্ধ করে।
সুভাষ ব্রিগেড শাহনওয়াজ খানের অধীনে তিনটি ব্যাটেলিয়নে বিভক্ত ছিল। জানুয়ারি, ১৯৪৪ নাগাদ সুভাষ ব্রিগেড বার্মার রেঙ্গুনে পৌঁছায়। এরপর দুটি ব্যাটেলিয়নকে হাকার কাছে ভারত-বার্মা সীমান্ত রক্ষার দায়িত্বে নিয়োগ করা হয়। তৃতীয় ব্যাটেলিয়নটি কালাদান নদী পেরিয়ে ভারতে প্রবেশ করে। এরপর সুভাষ ব্রিগেড ইম্ফল ও কোহিমার যুদ্ধে অংশ নেয়। পরে সাহায্যকারী জাপান সেনাবাহিনী ফৌজকে রসদ জোগানো বন্ধ করে দিলে, সুভাষ ব্রিগেডকেও সরে আসতে হয়।
নিজের নামে ব্রিগেডের নামকরণ নেতাজির পছন্দ ছিল না। কিন্তু নামটি থেকেই যায়।
নেতাজি জয়ন্তী
নেতাজি জয়ন্তী বা নেতাজি সুভাষচন্দ্র বসুর জন্মদিন ভারতের পশ্চিমবঙ্গ, ত্রিপুরা ও ওডিশা রাজ্যের একটি সরকারি ছুটির দিন। প্রতি বছর ২৩ জানুয়ারি তারিখে নেতাজিজয়ন্তী পালিত হয়। ভারতের অন্যান্য রাজ্যেও এই দিনটি যথাযোগ্য মর্যাদার সঙ্গে স্মরণ করা হয়।
কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।
সারা ভারত ফরওয়ার্ড ব্লক নেতাজির জন্মদিনটি ভারতে দেশপ্রেম দিবস হিসেবে পালন করে।
আবুল কালাম শামসুদ্দীন
আবুল কালাম শামসুদ্দীন (৩ নভেম্বর ১৮৯৭ - ৪ মার্চ ১৯৭৮) ছিলেন একধারে একজন সাংবাদিক, রাজনীতিবিদ এবং সাহিত্যিক। তিনি ময়মনসিংহের ত্রিশালে জন্মগ্রহণ করেন।
তিনি ১৯১৯ সালে ঢাকা কলেজ হতে আইএ পাস করার পর কলকাতার রিপন কলেজে (অধুনা সুরেন্দ্রনাথ কলেজ) বিএ শ্রেণীতে ভর্তি হন। কিন্তু ওই সময় (১৯২০-২১) খিলাফত ও অসহযোগ আন্দোলন শুরু হলে তিনি তাতে যোগ দেন এবং বি.এ পরীক্ষা না দিয়ে কলকাতার গৌড়ীয় সুবর্ণ বিদ্যায়তন থেকে উপাধি পরীক্ষা (১৯২১) পাস করেন।
১৯২৩ সালে "দৈনিক মোহাম্মদী" পত্রিকার সহযোগী সম্পাদক হিসেবে তাঁর সাংবাদিকতা চর্চা শুরু হয়। পরবর্তিতে তিনি ১৯২৪ সালে সাপ্তাহিক "মোসলেম জগৎ", "দি মুসলমান", "দৈনিক সোলতান", "মাসিক মোহাম্মদী" প্রভৃতি পত্রিকা সম্পাদনা করেছিলেন। ১৯৩৬ সালে "দৈনিক আজাদে" যোগদান করে তিনি ১৯৪০-৬২ সাল পর্যন্ত সম্পাদকের দায়িত্ব পালন করেন। ১৯৬৪ সালে প্রেস ট্রাস্ট অব পাকিস্তান পরিচালিত "দৈনিক পাকিস্তানের" সম্পাদক নিযুক্ত হন, তিনি ১৯৭২ সালে অবসর গ্রহণ করেন।
ছাত্রাবস্থায় মহাত্মা গান্ধীর আদর্শে প্রাণিত হয়ে জাতীয় কংগ্রেসে যোগ দিয়েছিলেন। পরিনত বয়সে প্রথমে তিনি প্রচণ্ড পরিমাণে আইয়ুব খানের বিরোধী ছিলেন এবং ভাষা অন্দোলনেও সক্রিয় ভুমিকা রেখেছিলেন, কিন্তু স্বাধীনতা আন্দোলনের সময় তিনি পাকিস্তানের অখণ্ডতার পক্ষে মত দিয়েছিলেন।
ভাষা আন্দোলনে তার সম্পাদিত 'দৈনিক আজাদ' পত্রিকা ইতিবাচক ভূমিকা রাখে। বাংলা ভাষার দাবি সংক্রান্ত সম্পাদকীয় প্রকাশ করতেন নিয়মিত। তিনি ২১ শে ফেব্রুয়ারির গুলিচালনার প্রতিবাদে পরের দিন আইনসভার সদস্য পদ থেকে ইস্তফা দিয়েছিলেন। ২৩ ফেব্রুয়ারি ঢাকা মেডিক্যাল কলেজ হোস্টেল প্রাঙ্গণে প্রথমবার যে শহীদ মিনার নির্মিত হয়েছিল, আবুল কালাম শামসুদ্দীন এটার উদ্বোধন করেছিলেন।
প্রতিকূলের যাত্রী
প্রতিকূলের যাত্রী বাংলাদেশের বিখ্যাত চলচ্চিত্রকার আলমগীর কবির-এর কর্মজীবন নিয়ে গুনি চলচ্চিত্র ব্যক্তিদের সাক্ষাত্কার, তাঁর নির্মিত চলচ্চিত্রের পর্যালোচনা এবং তাঁর লাইভ ফুটেজ এর উপর ভিত্তি করে নির্মিত একটি প্রামাণ্যচিত্র। এটি পরিচালনা করেছেন কাওসার চৌধুরী। তিনি এই চলচ্চিত্রটি ২০০৮ সালে নির্মাণ করেন। এটিতে তুলে ধারা হয়েছে তারেক মাসুদ, বুলবুল আহমেদ, আব্দুল্লাহ আল মামুন-সহ আরও অনেক চলচ্চিত্র ব্যক্তিত্বদের সাক্ষাত্কার। চলচ্চিত্রটি লেজার ভিশন ডিভিডি আকারে বাজারজাত করে।
সাতচল্লিশে দেশ বিভাগের পর বাহান্নতে ভাষা আন্দোলনের মধ্য দিয়ে বাঙালি জাতীয়তাবাদের যে সরব উন্নেষ, ধাপে ধাপে সেষট্টিতে এসে ছয় দফার মাঝে তা রূপ নেই স্বাধিকার আন্দোলনে। এর পরে উনসত্তুরের গণঅভ্যুত্থান, একাত্তুরের স্বাধীনতা, এই ধারাবাহিকতারই সোনালী ফসল। আলমগীর কবির বেড়ে উঠেছেন এই স্রোতধারারই বাঁকে বাঁকে। সময়ের প্রয়োজনে কবির শক্ত হাতে ধরেছেন কলম, কখনওবা ক্যামেরা। একাত্তুরে ঝাঁপিয়ে পড়েছেন মুক্তিযুদ্ধে, স্বাধীন বাংলাদেশে চেষ্টা চালিয়েছেন চলচ্চিত্রে একটি সুস্থ ধারা তৈরী করতে। পাকিস্তান আমলে গড্ডলিকার প্রতিকুলে কবির যে যাত্রা শুরু করেছিলেন প্রায় এককভাবে, চলচ্চিত্রের সে ধারায় আজ যুক্ত হয়েছেন অনেকেই।
-প্রতিকূলের লড়াকু সেই অভিযাত্রীদের নিয়েই এই প্রামাণ্যচিত্র "প্রতিকূলের যাত্রী"।
অমল বোস
অমল বোস (জন্ম: ১৯৪৩ - মৃত্যু: ২৩ জানুয়ারি, ২০১২) বাংলাদেশের চলচ্চিত্র জগতের একজন খ্যাতিমান অভিনেতা ছিলেন। পাশাপাশি মঞ্চ, টিভি, বেতার, বিজ্ঞাপনচিত্রসহ সর্বক্ষেত্রেই দীপ্ত পদচারণা ছিল তাঁর। তাঁর প্রকৃত নাম অমলেন্দু বিশ্বাস। তিনি তাঁর অভিনয় জীবন শুরু করেন মঞ্চ নাটকে অভিনয়ের মাধ্যমে। ১৯৬৩ সালে থেকে তিনি "ক্লাব থিয়েটার"-এ মঞ্চ নাটকে কাজ করেন। ১৯৬৬ সালে তিনি প্রথম "রাজা সন্ন্যাসী" ছবিতে অভিনয় করেন।
অমল বোস ১৯৪৩ সালে ফরিদপুরের বোয়ালমারী উপজেলায় জন্মগ্রহণ করেন। তিনি ষাটের দশকের প্রথম থেকেই অভিনয়ের সঙ্গে যুক্ত হন। একাধারে মঞ্চ, টিভি, চলচ্চিত্র ও বেতার জগতে পদচারণা ছিল। সেই সুবাদে ঢাকাতেই তিনি জীবনের সিংহভাগ সময় কাটিয়েছেন। পরিবারের অন্যান্য সদস্যের মধ্যে ছিল তার স্ত্রী - স্বাতী বোস, একমাত্র মেয়ে - মন্দিরা বোস ও জামাই - ইন্দ্রজিৎ সরকার।
জনপ্রিয় এ অভিনেতা পেশাগত জীবনে জুট মিলস্‌ কর্পোরেশনের সিনিয়র অফিসার হিসেবে কর্মরত ছিলেন। পরবর্তীতে ১৯৯৫ সালে চাকুরী জীবন থেকে অবসর গ্রহণ করেন।
১৯৬০-এর দশকে অমল বোস তার অভিনয় জীবন শুরু করেন মঞ্চে অভিনয়ের মাধ্যমে। তিনি ১৯৬৩ সালে থেকে "ঢাকা ক্লাব থিয়েটার"-এ মঞ্চ নাটকে কাজ করেছেন। নুরুল মোমেনের নাটক "আলো ছায়া" তার নির্দেশনায় দারুণ জনপ্রিয়তা পায়। সেই সময় তিনি অবসর, সপ্তরূপা, শৈবাল ও রংধনু নাট্যগোষ্ঠীর সঙ্গে অসংখ্য নাটকে অভিনয় করেন।
১৯৬৬ সালে "রাজা সন্ন্যাসী" ছবিতে অভিনয় করে চলচ্চিত্রে পদার্পণ করেছিলেন। এরপর তিনি নীল আকাশের নীচে, "শ্বশুরবাড়ী জিন্দাবাদ"-সহ বহু চলচ্চিত্রে অভিনয় করেন। অভিনয়ের পাশাপাশি একটি চলচ্চিত্র পরিচালনাও করেন অমল বোস। "কেন এমন হয়" নামের এই ছবিটি তিনি পরিচালনা করেন সত্তরের দশকে। ২০০৪ সালে মতিন রহমান পরিচালিত রং নাম্বার এবং মুশফিকুর রহমান গুলজারের কুসুম কুসুম প্রেম ছবিতে তিনি অভিনয় করেছেন।
বাংলাদেশ টেলিভিশনের সার্বজনীন দুর্গাপূজা উপলক্ষে প্রচারিত বিশেষ নাটিকায় অসুর চরিত্রে অভিনয় করে তিনি 'জাতীয় মহিষাসুর' হিসেবে ব্যাপক পরিচিতি লাভ করেছিলেন। দীর্ঘ ৩৮ বছর ঐ চরিত্রে অভিনয় করেছিলেন তিনি। ভগবান শ্রীকৃষ্ণের জন্মাষ্টমীর বিশেষ নাটিকায় কংসের চরিত্রে অভিনয়েও তিনি ছিলেন অপ্রতিদ্বন্দ্ব্বী।
এছাড়াও, বিশিষ্ট পরিচালক ও উপস্থাপক হানিফ সংকেত পরিচালিত জনপ্রিয় ম্যাগাজিন অনুষ্ঠান ইত্যাদি'র 'নানা-নাতি' পর্বে অমল বোসের "নানা" ও মোহাম্মদ শওকত আলী তালুকদারের "নাতি" চরিত্রটি বহুল আলোচিত হয়।
অমল বোস তার দীর্ঘ অভিনয় জীবনে নব্বইয়ের দশকে পরিচালক চাষী নজরুল ইসলাম নির্মিত ""আজকের প্রতিবাদ"" ছবিতে অভিনয়ের জন্য "শ্রেষ্ঠ পার্শ্ব অভিনেতা" হিসেবে জাতীয় চলচ্চিত্র পুরস্কার লাভ করেছিলেন।
২০১২ সালের ২৩ জানুয়ারিতে সিরাজগঞ্জের শাহজাদপুরে একটি সাংস্কৃতিক অনুষ্ঠানে তার যোগ দেওয়ার কথা ছিল। কিন্তু তিনি সেই দিন সকালে হঠাৎ অসুস্থ হয়ে পড়েন, এবং তাকে ঢাকার অ্যাপোলো হাসপাতালে নিয়ে যাওয়া হয় চিকিৎসার জন্য। পরবর্তীতে বেলা ১২টায় তাঁর মেয়ের জামাই ইন্দ্রজিৎ সরকার হৃদরোগজনিত কারণে অমল বোসের মৃত্যু সংবাদ ঘোষণা করেন।
বাংলাদেশ সরকারী কর্ম কমিশন
সরকারী কর্ম কমিশন একটি স্বায়িত্বশাসিত সংস্থা যার দায়িত্ব সরকারি চাকুরীতে নিয়োগ সংক্রান্ত দায়িত্ব পালন করা। এটিকে ইংরেজিতে পাবলিক সার্ভিস কমিশন হিসাবে উল্লেখ করা হয়। এটি একটি সাংবিধানিক ও স্বাধীন সংস্থা। পাকিস্তান আমলের সরকারী কর্ম কমিশনের উত্তরাধিকার হিসাবেই বাংলাদেশে গঠিত হয়েছিল সরকারী কর্ম কমিশন। ১৯৭১ খ্রিস্টাব্দে স্বাধীন রাষ্ট্র হিসাবে প্রতিষ্ঠার পর বাংলাদেশের সরকারী কর্ম কমিশন গঠিত হয়। বাংলাদেশের সংবিধানের ১৩৭ থেকে ১৪১ পর্যন্ত অনুচ্ছেদে সরকারী কর্ম কমিশন গঠনের সাংবিধানিক বাধ্যবাধকতা বর্ণিত আছে। একজন চেয়ারম্যান এবং কয়েকজন সদস্য সমবাযে পাঁচ বৎসর মেয়াদের জন্য কমিশন গঠিত হয়। বাংলাদেশের রাষ্ট্রপতি কমিশনের চেয়ারম্যান এবং সদস্যদের নিয়োগ প্রদান করেন। বর্তমানে ড. মোহাম্মদ সাদিক এর চেয়ারম্যান হিসেবে নিযুক্ত আছেন।
বাংলাদেশ সরকার ১৯৭২ সালের সংবিধান অনুসারে প্রথমাবস্থায় ২ টি 'পাবলিক সার্ভিস কমিশন' গঠন করে, যা পাবলিক সার্ভিস কমিশন (প্রথম) এবং পাবলিক সার্ভিস কমিশন (দ্বিতীয়) নামে অভিহিত হয়; কিন্তু পরবর্তীতে সংবিধান সংশোধন করত: উভয় কমিশনকে একত্রিত করে বাংলাদেশ পাবলিক সার্ভিস কমিশন নামে একটিমাত্র কমিশন পদ্ধতি চালু করা হয়।
দৈনিক আজাদ
দৈনিক আজাদ () বিংশ শতাব্দীর ব্রিটিশ-শাসিত ভারতে প্রবর্তিত একটি বাংলা দৈনিক পত্রিকা। ৩১ অক্টোবর ১৯৩৬ খ্রিস্টাব্দ তারিখে কলকাতা থেকে সর্বপ্রথম এটি প্রকশিত হয়। দৈনিক আজাদের প্রতিষ্ঠাতা সম্পাদক ছিলেন মওলানা মুহাম্মদ আকরাম খাঁ। প্রথম দিকে এই পত্রিকাটি বঙ্গ এবং আসামের মুসলমানদের বক্তব্যকে প্রতিনিধিত্ব করছে বলে মনে করা হত। ১৯৪০ খ্রিস্টাব্দে সম্পাদক ছিলেন শিশু সাহিত্যিক মোহাম্মদ মোদাব্বের। সেসময় মোহাম্মদ মোদাব্বের এবং তার ছেলের প্রচেষ্টায় এই পত্রিকাটি নিয়মিত প্রকাশিত হত। সদরুল আনাম খান এবং নাজির আহমেদও এই প্রকাশনার সাথে যুক্ত ছিলেন। এই পত্রিকায় ঢাকার প্রতিদিনকার সংবাদের পাশাপাশি আঞ্চলিক প্রতিবেদক খাইরুল কবিরের পাঠানো বিভিন্ন সংবাদও ছাপানো হত।
ভারত বিভাগের পর ১৯৪৮ সালের ১৯ অক্টোবর পত্রিকার সকল কার্যক্রম ঢাকায় স্থানান্তর করা হয়। আবুল কালাম সামসুদ্দিনকে সম্পাদক নির্বাচিত করা হয়। অন্যান্যদের মধ্যে ছিলেন খায়রুল কবির নিউজ এডিটর, মুজিবুর রহমান খান এবং আবু জাফর সামসুদ্দিন ছিলেন সম্পাদকীয় বিভাগে। এর অল্প কিছুদিনের মধ্যেই দৈনিক আজাদ পূর্ব পাকিস্তানের অন্যতম প্রধান সংবাদপত্রে পরিণত হয়।
১৯৪৯ সালে সরকার বিরোধি সংবাদ প্রকাশের কারণে দৈনিক আজাদের প্রকাশনায় বাধা দেয়া হয়। এবং এই পত্রিকায় সরকারের পক্ষ থেকে বিজ্ঞাপন দেয়া বন্ধ করে দেয়া হয়। বাংলা ভাষা আন্দোলনের সময় এই পত্রিকা বিশেষ গুরুত্বপূর্ণ ভূমিকা পালন করেছিল। আজাদ এই আন্দোলনের সমর্থনে ছিলো এবং সরকারের কার্যক্রমের সত্যতা তুলে ধরছিলো। ২১ ফেব্রুয়ারীর হত্যার পরপরই ২২ তারিখে এই ঘটনার প্রেক্ষিতে একটি বিশেষ সংখ্যা প্রকাশ করা হয়েছিল। এই হত্যকান্ডের প্রতিবাদ স্মরূপ আবুল কালাম সামসুদ্দিন গণপরিষদ থেকে পদত্যাগ করেন। তিনি সেই সময় দৈনিক আজাদের সম্পাদক ছিলেন। যদিও এটি তখন মুসলিম লীগ ভিত্তিক পত্রিকা ছিল কিন্তু বাংলা ভাষা আন্দোলনের প্রতি সম্মান দেখানো হয়েছিল এই পত্রিকায়। এর ফলস্রুতিতে আজাদ এই ঐতিহাসিক ঘটনাগুলো সংকলনের অন্যতম প্রধান সূত্র ছিল। যদিও বিভিন্ন সময় এটির প্রচারনার উদ্দেশ্য পরিবর্তিত হয়েছিল। বিশেষত ১ মার্চের পর এটি সরকারের পক্ষে প্রচার করতে থাকে। আইয়ুব খানের শৈরাচারী আচরণের কারণে দৈনিক আজাদ আবার সরকারের বিপক্ষে প্রচার শুরু করে। সরকারের দুর্ণীতি এবং অনৈতিক আচরনগুলো তুলে ধারা হয় এই পত্রিকায়। এই সময় পত্রিকার নেতৃত্বে ছিলেন মওলানার ছোট ছেলে মোহাম্মদ কামরুল আনাম খান।৩০/১২/১৯৮৫ প্রকাশিত পত্রিকা প্রয়োজন
সেন্টিনেলী জনগোষ্ঠী
সেন্টিনেলী জনগোষ্ঠী হচ্ছে আন্দামানি জনগোষ্ঠীর অন্তর্ভুক্ত একটি জাতিগোষ্ঠী। বঙ্গোপসাগরের আন্দামান দ্বীপপুঞ্জে বসবাসরত আদিবাসী জনগোষ্ঠীর অন্তর্ভুক্ত এই জাতি দক্ষিণ এশীয় জনগোষ্ঠীগুলোর একটি। গ্রেট আন্দামান উত্তর সেন্টিনেলী দ্বীপপুঞ্জে এই জনগোষ্ঠীর বাস। বহিরাগতদের ওপর আক্রমণাত্মক মনোভাবের জন্য তারা বিশেষভাবে পরিচিত। সেন্টিনেলী জাতি মূলত একটি শিকারী-নির্ভর জাতি। তারা তাদের বেঁচে থাকার জন্য প্রয়োজনীয় উপকরণ শিকার, মাছ ধরা, এবং বন্য লতাপাতার মাধ্যমে সংগ্রহ করে। এখন পর্যন্ত তাদের মাঝে কৃষিকাজ করা বা আগুন ব্যবহারে প্রমাণ পাওয়া যায় না।
এখন পর্যন্ত সঠিকভাবে সেন্টিনেলীদের জনসংখ্যার কোনো পরিসংখ্যান পাওয়া যায় না। ধারণা অনুযায়ী এদের জনসংখ্যা সর্বনিম্ন ৩৯ থেকে ২৫০-এর মধ্যে, এবং সর্বোচ্চ ৫০০ পর্যন্ত। ২০০১ সালে পরিচালি ভারতের জনপরিসংখ্যানে ৩৯ জন পৃথক ব্যক্তির উপস্থিতি রেকর্ড করা হয় যাদের মাঝে ২১ জন পুরুষ ও ১৮ জন নারী। নিরপত্তাজনিত কারণে এই জরিপটি প্রয়োজনের চেয়েও বেশি দূর থেকে পরিচালনা করা হয়েছিলো এবং এটি সুনিশ্চিতভাবেই আয়তনে দ্বীপটির সঠিক জনসংখ্যা নির্দেশ করে না। ২০০৪ সালে ভারত মহাসাগরে সংঘটিত ভূকম্পন ও সংশ্লিষ্ট সুনামির ফলে সেন্টিনেলীদের জনসংখ্যা বৃদ্ধির ওপর সৃষ্ট কোনো মধ্যম বা দীর্ঘমেয়াদী প্রভাবের কথা জানা যায় না। শুধু এটুকু নিশ্চিত হওয়া যায় যে, তারা এই দুর্যোগের প্রাথমিক ধাক্কা কাটিয়ে উঠতে সমর্থ হয়েছে।
সেন্টিনেলদের বাসস্থল এই দ্বীপটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের একটি অংশ হিসেবে শাসিত হয়, কিন্তু বাস্তবে সেন্টিনেলটা তাঁদের অঞ্চলে, তাঁদের সকল বিষয়ে সর্বপ্রকার স্বাধীনতা ভোগ করে। ভারত সরকারের সম্পৃক্ততার মধ্যে রয়েছে অনিয়মিত পর্যবেক্ষণ, ব্যতিক্রম কিছু ক্ষেত্রে দ্বীপটিতে পরিদর্শন অভিযান পরিচালনা করা, এবং সাধারণ জনগণকে দ্বীপটিতে যেতে নিরুৎসাহিত করা। তাই এটি কাগজে-কলমে ভারত সরকারের অধীনস্থ অঞ্চল হলেও, বাস্তবে তারা সম্পূর্ণ স্বাধীন।
১৯৬৭ সাল থেকে পোর্ট ব্লেয়ারে অবস্থিত ভারতীয় কর্তৃপক্ষ সেন্টিনেলদের সাথে যোগাযোগ করার বেশকিছু পদক্ষেপ নিয়ে আসছে। নৃতাত্ত্বিক ও ভারতের ট্রাইবাল ওয়েলফেয়ার ম্যানেজমেন্টের মহাপরিচালক টি এন পণ্ডিতের নেতৃত্বে সেন্টিনেলদের সাথে যোগাযোগ স্থাপনের উদ্দেশ্যে বেশকিছু অভিযান পরিচালনা করা হয়। এসব অভিযানে তাঁদেরকে উপহার হিসেবে সমুদ্র সৈকতে খাবার ছড়িয়ে (যেমন: নারকেল) বন্ধুত্ব স্থাপনের চেষ্টা করা হয়। এসব প্রচেষ্টার মাধ্যমে সেন্টিনেলদের মধ্যে তৈরি বহিরাগতদের সম্পর্কে সৃষ্ট হিংস্র মনোভাব দূর করার চেষ্টা করা হয়। বেশ কিছু সময়ের জন্য ধারণা করা হয়েছিলো, অভিযানগুলো ফলপ্রসু হচ্ছে, কিন্তু ১৯৯০-এর দশকে বহিরাগতদের সাথে দক্ষিণ ও মধ্য আন্দামান দ্বীপপুঞ্জে বসবাসরত জারাওয়া জনগোষ্ঠীর ওপর পরিচালিত একইরকম অভিযানে সৃষ্ট বেশ কিছু ধারাবাহিক আক্রমণে কিছু মানুষ প্রাণ হারায়। এছাড়াও নতুন রোগের বিস্তারের আশঙ্কা দেখা দেওয়ায় অভিযানগুলো বন্ধ হয়ে যায়।
২০০৬ সালে সেন্টিনেল তীরন্দাজরা তাঁদের দ্বীপে অনুপ্রবেশকারী দুই জন জেলেকে তীর মেরে হত্যা করে। পরবর্তীতে সেন্টিনেল তীরন্দাজরা মরদেহ উদ্ধারে আসা হেলিকপ্টারটিকেও তীর মেরে হটিয়ে দেয়। তার পর থেকে এখনও পর্যন্ত ঐ জেলেদের মরদেহ উদ্ধার করা যায়নি। যদিও উদ্ধার অভিযানে আসা হেলিকপ্টার থেকে তাঁদের মরদেহ দেখা গিয়েছিলো। কারণ উদ্ধারকারী হেলিকপ্টারের পাখার ঘূর্ণনে সৃষ্ট প্রবল বাতাদের তোড়ে সেন্টিনেলদের অল্পগভীর কবরের মাটি সরে গিয়ে ঐ দুজন জেলের মৃতদেহ দেখা যায়।
শুভেচ্ছা দূত
শুভেচ্ছা দূত সাধারণতঃ কোন প্রতিষ্ঠানের পক্ষ থেকে শুভেচ্ছা বার্তা, বাণী অথবা মতাদর্শ, চিন্তাধারা একজন থেকে আরেকজনের কাছে কিংবা বৃহত্তর জনগোষ্ঠীর কাছে পৌঁছে দিয়ে থাকেন।
কখনো কখনো এটি সমষ্টিবাচক শব্দ হিসেবে ব্যবহৃত হয়ে থাকে। মূলতঃ সম্মানীয় পদবীধারী ব্যক্তিত্বগণই "শুভেচ্ছা দূতের" মর্যাদার অধিকারী। এটি ব্যক্তির সাথে প্রতিষ্ঠানের পারস্পরিক চুক্তি কিংবা চাকুরীর সমস্তর পর্যায়ের হয়ে থাকে।
জাতিসংঘ তার সদস্যভূক্ত দেশগুলোর মাঝে নির্দিষ্ট লক্ষ্য, উদ্দেশ্য, পরিকল্পনা বাস্তবায়নের লক্ষ্যে শুভেচ্ছা দূত নিয়োগ করে থাকে। শুভেচ্ছা দূতের মধ্যে - বিশ্বের শীর্ষস্থানীয় নেতা, খেলোয়াড়, চলচ্চিত্র তারকা প্রমূখ পেশাজীবিদেরকে সম্পৃক্ত করা হয়।
জাতিসংঘ শান্তি বার্তাবাহক, খাদ্য ও কৃষি সংস্থা, এইচআইভি ও এইডস্‌ কর্মসূচী, পরিবেশ কার্যক্রম, ইউএনডিপি, ইউনেস্কো, ইউনোডিসি, ইউএনএফপিএ, জাতিসংঘ মানবাধিকার কমিশন, ইউনিসেফ, ইউনিডো, ইউনিফেম, বিশ্ব খাদ্য সংস্থা, বিশ্ব স্বাস্থ্য সংস্থা প্রমূখ প্রতিষ্ঠান বা সংস্থাগুলো তাদের কার্যক্রম বাস্তবায়নের জন্য শুভেচ্ছা দূত হিসেবে সময়ে সময়ে বিখ্যাত ব্যক্তিত্বদেরকে নিয়োগ করে থাকে।
অ্যাঞ্জেলিনা জোলি'র তারকা খ্যাতিকে উপজীব্য করে জাতিসংঘ শরণার্থী বিষয়ক কমিশন তাঁকে সংস্থার প্রতিনিধি হিসেবে শুভেচ্ছাদূতের মর্যাদা দেয়। এরফলে জোলি বিশ্বব্যাপী মানুষকে মানবতার স্বপক্ষে কাজ করার জন্য নিজেকে প্রচারকার্য্যে সম্পৃক্ত করেন। এছাড়াও সংস্থার শুভেচ্ছা বার্তা বহনের জন্য - অসভাল্ডো লেপোর্ট, জর্জ ডালার্স, খালেদ হোসেইনি, ক্রিস এক্যুইনো প্রমূখ ব্যক্তিত্বদেরকে মনোনীত করা হয়েছিল।
একজন শুভেচ্ছা দূত সাধারণতঃ ব্যক্তিগতভাবে অন্য দেশ থেকে নিযুক্ত হয়ে থাকেন। তিনি একাকী এক দেশ থেকে অন্য দেশে কূটনৈতিক মিশনে কিংবা আন্তর্জাতিক ভ্রাতৃত্বরক্ষার মিশনে সমমর্যাদার অধিকারী ব্যক্তি হিসেবে দেশে-দেশে, রাজ্যে-রাজ্যে, নগরে-নগরে ভ্রমণ করে জনগণের সম্মুখে সংস্থা কিংবা সংগঠনের মূল উদ্দেশ্য ও ভবিষ্যৎ পরিকল্পনার কথা ব্যক্ত করেন।
সরকারের অংশ হিসেবে শুভেচ্ছা দূত আনুষ্ঠানিক কিংবা অনানুষ্ঠানিকভাবে নিয়োগ পেয়ে থাকেন। তিনি কূটনৈতিক কর্মকাণ্ডে তাঁর দক্ষতা প্রদর্শন করেন; উপহারসামগ্রী বিতরণ করেন; আর্তদের জন্য পণ্যসামগ্রী বন্টন করেন কিংবা নির্মাণসামগ্রী প্রদান করে থাকেন। শুভেচ্ছা দূত হিসেবে - তারকা, বিজ্ঞানী, লেখক, ভিন্নমতাবলম্বী এবং অন্যান্য উচ্চ পর্যায়ের সমাজসেবক-সহ জনপ্রিয় ও বিখ্যাত ব্যক্তিবর্গ নিয়োগ পান।
দেশ পর্যায়েও শুভেচ্ছা সফরে বিশেষ দূত হিসেবে রাষ্ট্রপ্রধানকে মনোনয়ন দেয়া হয়। তিনি সাধারণতঃ নির্দিষ্ট বার্তা ব্যতীত কূটনৈতিক কর্মকাণ্ডে সম্পৃক্ত হন না। অধিকন্তু, কয়েকটি দেশ নিজেদের স্বার্থ বজায় রাখার লক্ষ্যে কূটনৈতিক তৎপরতার অংশ হিসেবে শুভেচ্ছা দূত প্রেরণ করেছে। তেমনি একটি উদাহরণ হচ্ছে - সাবেক মার্কিন প্রেসিডেন্ট বিল ক্লিনটনকে সাথে নিয়ে হাইতিতে জাতিসংঘ মহাসচিব বান কি-মুনের শুভেচ্ছা সফর।
কোম্পানী বিশেষতঃ বহুজাতিক কোম্পানীগুলো তাদের পণ্যদ্রব্যের প্রচার কার্যক্রমকে আরো গ্রহণযোগ্য, ব্যাপক বিক্রয় ও সুনাম বৃদ্ধিকল্পে সর্বসাধারণকে লক্ষ্য করে পুরস্কারপ্রাপ্ত কিংবা অতি জনপ্রিয় ব্যক্তির সাথে চুক্তিপূর্বক ব্রাণ্ড এম্বাসেডর হিসেবে বিজ্ঞাপন চিত্রে অংশগ্রহণ করায়।
জার্মানির এডিডাস কোম্পানী বিখ্যাত ক্রিকেটার শচীন টেন্ডুলকারের সাথে চুক্তিপূর্বক বিজ্ঞাপন চিত্র তৈরী করে গণমাধ্যমে তাদের পণ্যের প্রচার কার্যক্রম চালায়।
১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।
ফিফা বিশ্বকাপ মাস্কট
ফিফা বিশ্বকাপ মাস্কট ১৯৬৬ সাল থেকে ফিফা বিশ্বকাপে প্রবর্তিত হয়ে আসছে।
১৯৬৬ সাল থেকে ১৯৯০ সাল পর্যন্ত ফিফা বিশ্বকাপে প্রবর্তিত মাস্কটগুলো নিম্নরূপ -
১৯৯৪ সাল থেকে ২০১০ সাল পর্যন্ত ফিফা বিশ্বকাপে প্রবর্তিত মাস্কটগুলো নিম্নরূপ -
নট ওয়ান লেস
নট ওয়ান লেস (, ) এটি ১৯৯৯ সালের চীনা পরিচালক জ্যাং য়িমু পরিচালিত একটি দৃশ্যকাব্য চলচ্চিত্র, যেটি শি জিয়াংশেং এর ১৯৯৭-এর গল্প "সান ইন দ্য স্কাই" (চীনা: 天上有个太阳) থেকে অভিযোজিত। এটা প্রযোজনা করেছিল "গুয়াংজি ফিল্ম স্টুডিও" ও চীনের মধ্যে মুক্তি দেয়া হয় "চীন ফিল্ম গ্রুপ কর্পোরেশন"-এর ব্যানারে এবং আন্তর্জাতিকভাবে বিতরণ করে "সনি পিকচার্স ক্লাসিক" ও "কলাম্বিয়া ট্রিস্টার" প্রতিষ্ঠান দুটি।
চীনের খুব সাধারণ একটি গ্রাম। গ্রামের একটি প্রাইমারি স্কুলে শিক্ষাদান করেন এক সাদাসিধে বৃদ্ধ "শিক্ষক গাও" (গাও এনম্যান)। ছ'মাসের বেতন আটকে আছে তার। শুধুমাত্র শিক্ষার প্রতি ভালোবাসার কারণেই গ্রামের বিচ্ছু শিশুকে মানুষ করার সুকঠিন দায়িত্ব হাসিমুখে পালন করে চলেছেন তিনি। জরুরী কাজে তাকে শহর যেতে হবে। তাও আবার এক মাসের সফর। এই সময়টা তার ছাত্রবাহিনীকে সামলাবে কে? এইখানেই আবির্ভাব ঘটে তের বছরের এক কিশোরী "শিক্ষক ওয়েই" (ওয়েই মিনঝী), তার উপর এই 'একজন শিক্ষক ভিত্তিক' স্কুলটির দায়িত্ব অর্পিত হয়। কিশোরীর কোন প্রাতিষ্ঠানিক উচ্চশিক্ষা নেই।
নেই পড়ানোর অভিজ্ঞতাও। এদিকে দারিদ্র্যের মুঠোয় বন্দী স্কুলের শিশুরা প্রায়ই শহরে পাড়ি জমাচ্ছে জীবিকার আশায়। বৃদ্ধ শিক্ষকের আত্মোৎসর্গও কোন কাজে আসছে না। বৃদ্ধ সদ্য নিয়োগপ্রাপ্ত কিশোরীকে তাই যাবার আগে পইপই করে বলে গেলেন, যে ক'জন শিক্ষার্থী তিনি রেখে যাচ্ছেন, ফিরে এসে যেন সব্বাইকে দেখতে পান। একজনও যেন বাদ না যায়।
-ওয়েই কি পারবে তার দিকে ছুঁড়ে দেয়া চ্যালেঞ্জের মোক্ষম জবাব দিতে? পারবে তাকে গুণে গুণে দেয়া ৩০টা চক দিয়ে এক মাসের শিক্ষা কার্যক্রম চালিয়ে নিতে?"নট ওয়ান লেস" চলচ্চিত্রটি ভেনিস চলচ্চিত্র উৎসব-এর শীর্ষ পুরস্কার গোল্ডেন লায়ন সহ মোট চারটি বিভাগে পুরস্কার জয় করেছিল। এছাড়াও ঝাং শ্রেষ্ঠ পরিচালকের পুরস্কার গোল্ডেন রুস্টার একটি পেয়েছেছিল, দেশের মূল অংশে চীন সবচেয়ে সম্মানজনক পুরস্কার অনুষ্ঠান, এবং চলচ্চিত্রটি হান্ড্রেড ফ্লাওয়ার্স আওয়ার্ড এর বছরের সেরা চলচ্চিত্র ভোট জরিপে শীর্ষ তৃতীয় স্থান লাভ করে।
গর্ডন মুর
গর্ডন মুর (৩ জানুয়ারি, ১৯২৯) ইন্টেল কর্পোরেশনের সহ-প্রতিষ্ঠাতা এবং চেয়ারম্যান ইমেরিটাস।
মুর ১৯৫০ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব সায়েন্স ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে পড়ার আগে তিনি সান জোসে স্টেট ইউনিভার্সিটিতে দুই বছর পড়ালেখা করেন। ১৯৫৪ সালে তিনি ক্যালিফোর্নিয়া ইন্সটিটিউট অফ টেকনোলজি থেকে রসায়নে ডক্টরেট ডিগ্রি অর্জন করেন। তিনি ১৯৫৬ সাল পর্যন্ত জন্স হপকিন্স বিশ্ববিদ্যালয়ের অ্যাপ্লায়েড ফিজিক্স ল্যাবরেটরীতে ডক্টরেট-উত্তর গবেষণা করেন।
সান জোসে স্টেট বিশ্ববিদ্যালয়ে পড়ার সময় মুরের সঙ্গে বেটি আইরিন হুইটেকারের পরিচয় হয়। ১৯৫০ সালের ৯ সেপ্টেম্বর তারা বিয়ে করে পরের দিনই ক্যালটেকে চলে যান। এই দপ্তির কেনেথ ও স্টিভেন নামে দুই পুত্রন্তান আছে।
ডক্টরেট-উত্তর গবেষণা সম্পন্ন করার পর মুর শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালের জুলাই মাসে তিনি রবার্ট নয়েসের সাথে ইন্টেল কর্পোরেশন প্রতিশঠা করেন। ১৯৭৫ সাল পর্যন্ত তিনি ইন্টেল কর্পোরেশন এর এক্সিকিউটিভ ভাইস প্রেসিডেন্ট হিসেবে দায়িত্ব পালন করেন। ১৯৭৫ সালে তিনি ইন্টেলের প্রেসিডেন্টের দায়িত্ব পান। ১৯৭৯ সালের এপ্রিলে তিনি বোর্ডের চেয়ারম্যান ও চিফ এক্সিকিউটিভ অফিসারের দায়িত্ব পান। ১৯৮৭ সালের এপ্রিল পর্যন্ত তিনি এই দায়িত্ব পালন করেন। ১৯৯৭ সালে তাকে ইন্টেলের চেয়ারম্যান ইমেরিটাস ঘোষণা করা হয়। তিনি ক্যালিফোর্নিয়া ইন্সটিটিউট অফ টেকনোলজি এর সাবেক চেয়ারম্যান এবং আজীবন ট্রাস্টি।
২০০৮ গ্রীষ্মকালীন অলিম্পিকে দৌড়বাজী – পুরুষদের ১১০ মিটার বাধাদৌড়
২০০৮ অলিম্পিক গেমসে পুরুষদের ১১০মিটার বাধাদৌড় প্রতিযোগিতা আগস্টের ১৮ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৩.৫৫সেকেন্ড (A মান) এবং ১৩.৭২সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম চারজন (Q) ও সবমিলিয়ে পরবর্তী সেরা (q) আটজনকে নিয়ে রাউন্ড ২ অনুষ্ঠিত হয়।
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) চারজনকে নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।
ডোপায়ন
ডোপায়ন বা ডোপিং হলো অর্ধপরিবাহী উৎপাদনে ইচ্ছাকৃতভাবে একটি অত্যন্ত খাঁটি অর্ধ পরিবাহী'র মধ্যে ভেজাল মিশিয়ে এর বৈদ্যুতিক বৈশিষ্ট্যাবলী পরিবর্তন করা। ভেজালের পরিমাণ অর্ধপরিবাহীর ধরণের উপর নির্ভর করে।
N-টাইপ সেমি-কন্ডাক্টর সংশ্লেষের বাষ্প-পর্যায়ের পরিবর্তন পদ্ধতি ব্যবহার করা হতে পারে। বাষ্প-পর্যায়ের অবস্থার পরিবর্তন, নেতিবাচক ডোপ ধারণকারী একটি গ্যাস পাতলা পাতের উপর দিয়ে প্রবাহিত হতে দেয়া হয়। এন-টাইপ গ্যাস ডোপিং-এর ক্ষেত্রে গ্যালিয়াম আরসেনাইড-এর উপর দিয়ে হাইড্রোজেন সালফাইড প্রবাহিত করা হয় এবং গঠন ভাগ সালফার অন্তর্ভুক্ত হয়। এই প্রক্রিয়াটি সালফার ক্রমাগত পৃষ্ঠের উপর নিবিষ্টতা দ্বারা চিহ্নিত করা যায়। সাধারণভাবে, ডোপ করার জন্য পছন্দসই বৈদ্যুতিক বৈশিষ্ট্যসম্পন্ন একটি খুব পাতলা স্তর প্রয়োজন হয়। প্রতিক্রিয়াটির শর্ত হিসেবে সাধারণত গ্রুপ ষষ্ঠ উপাদানের জন্য ৬০০ থেকে ৮০০° সেন্টিগ্রেড এবং সময় সাধারণত তাপমাত্রার উপর নির্ভর করে ৬-১২ ঘন্টার মতো।
রবার্ট নয়েস
রবার্ট নর্টন নয়েস (ডিসেম্বর ১২, ১৯২৭ - জুন ৩, ১৯৯০) ইন্টেল কর্পোরেশনের সহ-প্রতিষ্ঠাতা।
রবার্ট ১২ ডিসেম্বর ১৯২৭ রেভারেন্ড রালফ ব্রিস্টার নয়েস এর চার পুত্রের মধ্যে তৃতীয় পুত্র হিসাবে লোযা, বার্লিংটন জন্মগ্রহণ করেন।
নয়েস হাই স্কুলে গণিত ও বিজ্ঞানে তার মেধার প্রকাশ দেখান। তিনি ১৯৪৫ সালে গ্রিনেল হাই স্কুল থেকে পাস করেন এবং ঐ বছরই গ্রিনেল কলেজে ভর্তি হন। ১৯৪৯ সালে তিনি গ্রিনেল কলেজ থেকে পদার্থবিজ্ঞান ও গণিতে ব্যাচেলর অব আর্টস ডিগ্রি অর্জন করেন। তিনি ১৯৫৩ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করেন।
নয়েস ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করার পর ফিলাডেলফিয়ার ফিলকো কর্পোরেশনে রিসার্চ ইঞ্জিনিয়ার হিসেবে যোগদান করেন। ১৯৫৬ সালে ক্যালিফোর্নিয়ার মাউন্টেন ভিউতে শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালে তিনি গর্ডন মুরের সাথে ইন্টেল কর্পোরেশন প্রতিশঠা করেন।
নয়েস ১৫টি প্যাটেন্টের অধিকারী
জাভা ভার্চুয়াল মেশিন
জাভা ভার্চুয়াল মেশিন (JVM) সান মাইক্রোসিস্টেম-এর একটি সফটওয়্যার যা বাইটকোড রান করতে সক্ষম। এটি জাভা বাইটকোডের (অন্তর্বর্তী ভাষা) একটি প্রোগ্রামকে মেশিন ভাষায় পরিবর্তিত ও তা রান করে। এটি জাভা সফটওয়্যার প্লাটফর্মের কোড একজিকিউশনের সহায়ক একটি উপাদান। সান মাইক্রোসিস্টেমস বলেছে যে, JVM সক্রিয় ডিভাইস রয়েছে ৫.৫ বিলিয়নেরও উপর।
জাভা ভার্চুয়াল মেশিন বা JVM-কে বলা হয় একটি "ভার্চুয়াল" কম্পিউটার যা "বাস্তব" কম্পিউটারের সাথে অবস্থান করে একটি সফ্টওয়্যারের প্রক্রিয়া হিসাবে। এটি জাভা প্রোগ্রামকে দেয় প্ল্যাটফর্ম স্বাধীনতা এবং সব প্লাটফরম তথা সব অপারেটিং সিস্টেমে চলার স্বতঃস্ফূর্ততা।
জাভা কোড .জাভা ফাইলে লেখা হয়। এই কোডে জাভা ল্যাংগুয়েজ এর এক বা একাধিক বৈশিষ্ট্য যেমন ক্লাস,মেথড, ভ্যারিয়েবল,অবজেক্ট প্রভৃতি থাকে। জাভা কম্পাইলার এই কোড কম্পাইল করে .ক্লাস ফাইল তৈরি করে। এই .ক্লাস ফাইল বাইটকোড ধারণ করে। জাভা বাইটকোড জাভা ভার্চুয়াল মেশিনের এর একটি ইনপুট। JVM এই কোড পড়ে তারপর ইন্টারপ্রেট করে এবং সবশেষে প্রোগ্রাম রান করে।
কোড একজিকিউশন করার জন্য জাভা ভার্চুয়াল মেশিন (JVM) বিভিন্ন উপাদান ব্যবহার করে। JVM স্ট্যাক, গারবেজ কালেক্টিং হিপ, রেজিস্টার এবং মেথড এরিয়ার মত বিভিন্ন উপাদান ভাগ করা হয়েছে. JVM এর ডায়াগ্রাম দেখানো হল:
জাভা ভার্চুয়াল মেশিনে স্ট্যাক বিভিন্ন মেথডের আর্গুমেন্ট সংরক্ষণ রাখার পাশাপাশি যেকোন মেথডের লোকাল ভ্যারিয়েবলগুলোকে সংরক্ষণ করে। এছাড়াও স্ট্যাক প্রত্যেকটি মেথডের কাজ করার ধারা তত্ত্বাবধান করে। এটিকে বলা হয় স্ট্যাক ফ্রেম। তিনটা রেজিস্টার আছে যারা স্ট্যাক-এর পরিবর্তন সাধনে সাহায্য করে। এসব হল: ভার্স, ফ্রেম, অপটোপ। এসব রেজিস্টারসমূহ চলতি স্ট্যাক-এর বিভিন্ন অংশকে নির্দেশ করে।
যে সকল লোকাল ভ্যারিয়েবলসমূহ চলতি মেথডে ব্যবহৃত হচ্ছে, সবগুলো নিয়ে লোকাল ভ্যারিয়েবল এর বিভাগ গঠিত। এটি ভার্স রেজিস্টার দ্বারা নির্দেশ করা হয়।
স্ট্যাক-এর নিজস্ব অপারেশনসমূহকে সঠিকভাবে নিয়ন্ত্রণ করার জন্য একজিকিউশন এনভায়রমেন্ট বিভাগ ব্যবহৃত হয়। এটি ফ্রেম রেজিস্টার দ্বারা নির্দেশ করা হয়।
বাইটকোড ইন্সট্রাকশনের কাজের ক্ষেত্র হিসেবে অপার‍্যান্ড স্ট্যাক ব্যবহৃত হয়। এখানেই বাইটকোড ইন্সট্রাকশনের প্যারামিটারগুলো স্থাপন করা হয় এবং বাইটকোড ইন্সট্রাকশনের ফলাফল পাওয়া যায়। অপার‍্যান্ড স্ট্যাক-এর সর্বোচ্চ মান অপটোপ রেজিস্টার দ্বারা নির্দেশ করা হয়।
মেথড এরিয়ায় বাইটকোড অবস্থান করে। প্রোগ্রাম কাউন্টার এখানে কিছু বাইট নির্দেশ করে। কোন নির্দেশ মাত্রই একজিকিউট করল (ইন্টারপ্রেটার দিয়ে) তা সমন্ধে এটি অবগত থাকে। এটি একটি নির্দেশ একজিকিউশেনের পর পরবর্তী নির্দেশকে একজিকিউশনের জন্য প্রস্তুত করে।
গারবেজ কালেক্টিং হিপে জাভা প্রোগ্রামের সকল অবজেক্ট অবস্থান করে। যখনই একজন প্রোগ্রামার কোন অবজেক্ট তৈরি করে গারবেজ কালেক্টিং হিপ তার জন্য মেমরি বরাদ্দ করে।
সি++ এর মত জাভা প্রোগ্রামিং ল্যাংগুয়েজে মেমরি ফ্রী করার জন্য কোন অপারেটর নেই। জাভা গারবেজ কালেক্টিং পদ্ধতি দ্বারা এই কাজটি স্বয়ংক্রিয় ভাবে করে থাকে।
তৃতীয় পক্ষগুলি JVM লক্ষ্য করে এমন অনেক কম্পাইলার বা ইন্টারপ্রেটার তৈরি করেছে। এইগুলির মধ্যে কিছু বিদ্যমান ভাষাগুলির জন্য, অন্যরা জাভা ভাষার এক্সটেনশনগুলির জন্য অন্তর্ভুক্ত:
ফেনী সরকারি পাইলট উচ্চ বিদ্যালয়
ফেনী সরকারি পাইলট উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে অন্যতম। এই স্কুলটি ফেনী শহরের অন্যতম সরকারি বিদ্যালয়। ফেনীর মহকুমা প্রশাসক মৌলবী আহম্মদ, এমএ, ১৮৮৬ সালে বিদ্যালয়ে ১ম ভবন তৈরী করেন।এরপর ১৮৮৬ সালেই ততকালীন ফেনী মহকুমা প্রশাসক মহাকবি নবীনচন্দ্র সেন বিদ্যালয়টি উদ্বোধন করেন। ১৯৬৭ সনের ১৫ই আগষ্ট বিদ্যালয়টি জাতীয়করণ করা হয়। ।
১৮৮৬ সালে ততকালীন ফেনী মহকুমা প্রশাসক মহাকবি নবীনচন্দ্র সেন বিদ্যালয়টি প্রতিষ্ঠা করেন। নাম দেন ফেনী হাই স্কুল।
পাকিস্তান আমলে সারা পাকিস্তানের উল্লেখযোগ্য কয়েকটি স্কুলকে ব্রিটিশ শিক্ষা প্রকল্প "পাইলট প্রজেক্টের" আওতায় আনা হয়। এর মধ্যে "ফেনী হাই স্কুল" ও ছিল। পাইলট প্রজেক্টের আওতায় সকল স্কুলের নামের সঙ্গে 'পাইলট' যুক্ত হয়।
প্রথম বিশ্বযুদ্ধের সময় স্কুলটি ব্রিটিশ আর্মি ক্যাম্প হিসেবে ব্যবহৃত হয়। বিশ্বযুদ্ধ চলাকালীন জাপানি বিমান বোমা হামলা চালানোর সময় একটি বোমা স্কুলের উত্তর পাশের লাল রঙের মূল ভবনটির পাশে পড়ে। ফলে ভবনটি আংশিক ক্ষতিগ্রস্ত হয়। পরবর্তীতে বাংলাদেশের মুক্তিযুদ্ধ চলাকালীনসময়েও এটি পাকআর্মি ক্যাম্প হিসেবে ব্যবহৃত হয়। এসময় স্কুলের গুরুত্বপূর্ণ অনেক নথিপত্র ধ্বংস হয়। পাকআর্মি ঐসময স্কুলটিকে টর্চার সেলে পরিণত করেছিলো। স্কুলটির উত্তর-পূর্ব দিকে একটি অচিহ্নিত গণকবর রয়েছে। এছাড়া দক্ষিণ পাশে ছাত্রাবাসের পাশে জলাপূর্ণ স্থানটিতেও গণকবর রয়েছে। 
'৭১এ নিহত মানুষদের স্মরণে স্কুলের পূর্ব প্রান্তে একটি স্মৃতি স্তম্ভ রয়েছে।
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ১২০০ ছাত্র রয়েছে। এখানে দুইটি শিফটে ক্লাস করানো। ডে শিফট এবং মর্নি শিফট। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী।
বিদ্যালয়ের লাল রঙের দ্বিতল মূল ভবনটি এখন পরিত্যক্ত। আগে এটিই ছিল প্রশাসনিক ভবন। এখন পাশের তিনতলা বিশিষ্ট নতুন ভবনটিতে প্রশাসনিক কার্যক্রম স্থানান্তর করা হয়েছে। এই দুই ভবনের মাঝে অবস্থান করছে বিদ্যালয়ের একতলা বিশিষ্ট মসজিদ। এর ঠিক বিপরীত দক্ষিণ পার্শ্বে অবস্থান করছে বিদ্যালয়ের 'এসেম্বলি হল'। মাঝে রয়েছে বিশাল মাঠ। এসেম্বলি হলের পূর্ব পার্শ্বে রয়েছে প্রধান শিক্ষকের বাস ভবন এবং এর পূর্ব পার্শ্বে রয়েছে আরেকটি ভবন। নাম 'বিজ্ঞান ভবন'। এখানেও পাঠ কার্যক্রম চালনা করা হয়। বিদ্যালয়ের ছাত্রাবাসটি রয়েছে প্রধান শিক্ষকের বাস ভবনের দক্ষিণ পার্শ্বে।
ফার্স্ট অফিসার (যাত্রী বিমান)
ফার্স্ট অফিসার, সাধারণত বাণিজ্যিক তথা যাত্রীবাহী বিমানগুলোতে প্রধান পাইলটের সহকারী হিসেবে দায়িত্বপ্রাপ্ত পাইলট, যিনি সচরাচর সেকেন্ড পাইলট বা কো-পাইলট হিসেবে সমধিক পরিচিত। পদাধিকার বলে পাইলটের পর ফার্স্ট অফিসারের অবস্থান। পাইলটের অবর্তমানে একজন ফার্স্ট অফিসার বিমানের প্রধান বা কমান্ডার। ফার্স্ট অফিসার নিজেও একজন সম্পূর্ণ পাইলট, কিন্তু উড়োজাহাজের নিয়মতান্ত্রিকতায় তিনি সহযোগী হিসেবে দায়িত্বপ্রাপ্ত হোন। একটি বিমানের ককপিটে ফার্স্ট অফিসার সাধারণত ডানদিকে বসে থাকেন।
বিমান চালনের নিয়ন্ত্রণ যৌথভাবে একজন পাইলট ও ফার্স্ট অফিসারের হাতে থাকে। যিনি চালান তিনি "পাইলট ফ্লাইং" আর যিনি চালান না তিনি "পাইলট নন ফ্লাইং" হিসেবে গণ্য হোন। যদিও ফার্স্ট অফিসার যখন বিমান চালান তখনও বিমানের সবকিছুর দায়বদ্ধতা পাইলটের উপর থাকে। বিমান সংস্থাগুলো সাধারণত জ্যেষ্ঠত্বের ভিত্তিতে ফার্স্ট অফিসারের দায়িত্ব দিয়ে থাকে, যেখানে অনেক সময় দেখা যায় পাইলটের চেয়ে ফার্স্ট অফিসারের বিমান পরিচালনার অভিজ্ঞতা বেশি থাকে।
কিসমত মারিয়া মসজিদ
কিসমত মারিয়া মসজিদ রাজশাহী শহরের অদূরে দুর্গাপুর উপজেলায় অবস্থিত বাংলাদেশের একটি প্রাচীন মসজিদ। আনুমানিক ১৫০০ সালে এটি নির্মিত হয়েছিল। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
এই মসজিটটি রাজশাহী জেলার দূর্গাপুর উপজেলার মারিয়া গ্রামে অবস্থিত। রাজশাহী সদর হতে রাজশাহী-ঢাকা মহাসড়ক ধরে প্রায় ১৩ কি.মি. গেলে শিবপুর বাজার নামক স্থান হতে প্রত্নতত্ত্ব অধিদপ্তরের সাইনবোর্ড ধরে এগিয়ে ৪-৫ কি.মি. গেলে এই মসজিদ পাওয়া যাবে। প্রত্নতত্ত্ব অধিদপ্তরের অন্তর্ভুক্ত হলেও আজ পর্যন্ত এর কোন রক্ষনাবেক্ষণ বা সংরক্ষণের কোন উদ্যগ নেওয়া হয়নি। আমবাগান আর ফসল এর ক্ষেত বেষ্ঠিত এ মসজিদটি সম্পর্কে গ্রামের জনগণের মধ্যে অনেক কিংবদন্তি কাহিনী প্রচলিত আছে।
এ মসজিদ সম্পর্কে সঠিক কোন ইতিহাস পাওয়া যায়না, তবুও নির্মাণশৈলী দেখে অনুমান করা হয় মসজিদটি আনুমানিক ১৫০০ সালে স্থানীয় কোন মুসলিম দরবেশ বা দিল্লির মুঘল শাসকদের নির্দেশে কোন জমিদার কর্তৃক নির্মিত। মসজিদটির ক্ষয়ে যাওয়া দেয়ালে এখনও কিছু শৈল্পিক কর্ম বিদ্যমান। মুসলিম ঐতিহ্য অনুসারে শিল্পীদের কৃত পোড়ামাটির টেরাকোটা যা গাছ-ফুল-লতা ইত্যাদি ধারণ করেছে সেগুলো এ মসজিদের সৌন্দর্য ব্যাপকভাবে বৃদ্ধি করেছে। তৎকালীন হিন্দুপ্রধান এ এলাকায় মুসলিমদের সংখ্যা কম হওয়ায় এ মসজিদটি আকারে বেশ ছোট।
মসজিদটির তিনটি প্রবেশদ্বার আছে। প্রত্যেকটি দ্বারের ঠিক সামান্তরালে উপরে ছাদের মাঝামাঝি একটি করে গম্বুজ আছে। মসজিদটির সামনে লাগোয়াভাবে ছোট্ট উচু উঠান(খোলা বারান্দা) আছে যা অনুচ্চ প্রাচির দ্বারা বেষ্ঠিত এবং একটি তিন ধাপী ছোট সিঁড়ি দ্বারা ভূমিতে সংযুক্ত। এর দক্ষিণে একটি দ্বিতল চৌচালা স্থাপনা আছে যা বিবির ঘর বলে পরিচিত। পুরো স্থাপনাটা নির্মিত হয়েছে চুন, সুড়কী ও ইট দিয়ে। দেশের অন্যান্য পুরাতন মসজিদ এর সাথে এই মসজিদএর একটি সাধারন ব্যতিক্রম পরিলক্ষিত হয়, তা হল মসজিদটির একেবারে সন্নিকটে কোন বড় জলাধার বা পুকুর-দীঘি নাই।
কামাল লোহানী
কামাল লোহানী বাংলাদেশের প্রখ্যাত সাংবাদিক। কামাল লোহানী নামেই পরিচিত হলেও তাঁর পারিবারিক নাম আবু নঈম মোহাম্মদ মোস্তফা কামাল খান লোহানী।
কামাল লোহানীর জন্ম সিরাজগঞ্জের উল্লাপাড়া থানার সনতলা গ্রামে। বাবা আবু ইউসুফ মোহাম্মদ মুসা খান লোহানী। মা রোকেয়া খান লোহানী।
কামাল লোহানী প্রথমে কলকাতার শিশু বিদ্যাপীঠে পড়াশুনা শুরু করেন। দেশভাগের পর ১৯৪৮ সালে পাবনা চলে যান। ভর্তি হলেন পাবনা জিলা স্কুলে। ১৯৫২ সালে মাধ্যমিক পরীক্ষায় উত্তীর্ণ হলেন। এরপর ভর্তি হন পাবনা এডওয়ার্ড কলেজে। এই কলেজ থেকেই উচ্চমাধ্যমিক পাস করেন। আর উচ্চমাধ্যমিক পাস করার পরই প্রাতিষ্ঠানিক শিক্ষার ইতি টানেন তিনি।
কামাল লোহানী 'দৈনিক আজাদ', 'দৈনিক সংবাদ', 'দৈনিক পূর্বদেশ', 'দৈনিক বার্তা'সহ বিভিন্ন পত্রিকার কর্মরত ছিলেন। তিনি সাংবাদিক ইউনিয়নে দুদফায় যুগ্ম-সম্পাদক এবং ঢাকা সাংবাদিক ইউনিয়নের সভাপতি হন। তিনি গণশিল্পী সংস্থার সভাপতি ছিলেন। ১৯৬২ সালে স্বল্পকাল কারাবাসের পর কামাল লোহানী 'ছায়ানট' সাংস্কৃতিক সংগঠনের সাধারণ সম্পাদক হিসেবে দায়িত্ব গ্রহণ করেন। সাড়ে চার বছর এই দায়িত্ব পালন করেন। এরপর মার্কসবাদী আদর্শে ১৯৬৭ সালে গড়ে তোলেন 'ক্রান্তি'। তিনি বাংলাদেশ উদীচী শিল্পীগোষ্ঠী'র সভাপতি ছিলেন চার বছর (২০১২ ডিসেম্বর - ২০১৬ ডিসেম্বর)। বর্তমানে উদীচীর কেন্দ্রীয় কমিটির এক নাম্বার সদস্য। 
কামাল লোহানী সাংবাদিকতায় ২০১৫ সালে একুশে পদক লাভ করেন
তল্লা বাঁশ
তল্লা বাঁশ এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম "ব্যাম্বুসা পলিমরফা" (ইংরেজি: Bambusa Polymorpha)। ইংরেজীতে বলা হয় polymorph bamboo বা বহুরূপী বাঁশ। এটি "বাংলার বাঁশ" নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে। ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশী, সহজে ভেঙ্গে পড়ে না।